ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Trefniadau Asesu y Cwricwlwm Cenedlaethol (Diwygiadau Amrywiol) (Cymru) 2005 a deuant i rym ar 1 Gorffennaf 2005. 2 Mae'r Rheoliadau hyn yn gymwys i Gymru. Diwygio Rheoliadau Addysg (Perfformiad Ysgol a Thargedau Absenoldeb Heb Ganiatâd) (Cymru) 1999 2 1 Diwygir Rheoliadau Addysg (Perfformiad Ysgol a Thargedau Absenoldeb Heb Ganiatâd) (Cymru) 1999 fel a ganlyn. 2 Yn rheoliad 3(1) — a ym mharagraff (b) o'r diffiniad o “to achieve the core subject indicator” yn lle'r geiriau “NC tests” rhodder “teacher assessments”; b yn y diffiniad o “level 5” yn lle'r geiriau “NC tests” rhodder “teacher assessments”; a c hepgorer y diffiniad “NC tests”. 3 Yn rheoliad 5 — a ym mharagraff (2) yn lle “NC tests” rhodder y geiriau “teacher assessments” ac yn lle “tests are administered” rhodder y geiriau “assessments are carried out”; ac b ym mharagraff (3), ym mhob un o is-baragraffau (a), (b) ac (c) yn lle “NC tests to be administered” rhodder y geiriau “teacher assessments to be carried out”. 4 Yn rheoliad 9(3)(b)(i) yn lle “NC tests” rhodder “teacher assessments”. Diwygio Rheoliadau Addysg (Gwybodaeth Ysgolion) (Cymru) 1999 3 1 Diwygir Rheoliadau Addysg (Gwybodaeth Ysgolion) (Cymru) 1999 fel a ganlyn — a yn rheoliad 3(1) hepgorer y diffiniad o “NC tests” a “NC tasks”; ac b yn Atodlen 3 hepgorer paragraff 20(6). 2 Nid yw'r diwygiad a wnaed gan baragraff (1)(b) i'w gymhwyso i wybodaeth y mae'n ofynnol ei chyhoeddi yn ystod blwyddyn cyhoeddi'r ysgol 2005-06 ynglŷn â blwyddyn adrodd yr ysgol 2004-05. Diwygio Rheoliadau Addysg (Gwybodaeth am Berfformiad Ysgolion) (Cymru) 2004 4 1 Diwygir Rheoliadau Addysg (Gwybodaeth am Berfformiad Ysgolion) (Cymru) 2004 fel a ganlyn. 2 Yn rheoliad 2(1) — a hepgorer y diffiniadau o “asiantaeth farcio allanol” a “profion Cwricwlwm Cenedlaethol” a “thasgau Cwricwlwm Cenedlaethol”; ac b yn y diffiniad o “pynciau perthnasol” hepgorer paragraffau (b) ac (c). 3 Yn rheoliad 2(4) hepgorer y geiriau “unrhyw gyrhaeddiad gan ddisgybl y penderfynir arno gan brawf Cwricwlwm Cenedlaethol neu dasg Cwricwlwm Cenedlaethol yn ystod blwyddyn ysgol flaenorol neu” a “cyrhaeddiad o'r fath neu” ac yn lle “roi” rhodder “rhoi”. 4 Hepgorer rheoliad 11. 5 Yn Atodlen 3 hepgorer paragraffau 4 a 5 a'r penawdau i'r paragraffau hynny. Rheoliadau Addysg (Gwybodaeth am Ddisgyblion) (Cymru) 2004 5 1 Diwygir Rheoliadau Addysg (Gwybodaeth am Ddisgyblion) (Cymru) 2004 fel a ganlyn. 2 Yn rheoliad 2(1) — a hepgorer y diffiniadau o “asiantaeth farcio allanol” a “profion Cwricwlwm Cenedlaethol” a “thasgau Cwricwlwm Cenedlaethol”; a b yn y diffiniad o “pynciau perthnasol” hepgorer paragraffau (b) ac (c). 3 Yn rheoliad 7 hepgorer paragraffau (10)(b), (11), (12) a (13). 4 Yn Atodlen 2 — a yn lle paragraff 1(1) rhodder y canlynol — 1 Canlyniadau asesiad athrawon o lefel cyrhaeddiad disgybl mewn pwnc ym mhob un o'r pynciau perthnasol, a chanlyniadau asesiad athrawon o lefel cyrhaeddiad y disgybl ym mhob targed cyrhaeddiad mewn Saesneg neu, pan fydd y disgybl yn dilyn y rhaglen astudio a elwir “Cymraeg”, ym mhob targed cyrhaeddiad mewn Cymraeg. ; b yn lle paragraff 2(1) rhodder y canlynol — 1 Canlyniadau asesiad athrawon o lefel cyrhaeddiad disgybl mewn pwnc ym mhob un o'r pynciau perthnasol, a chanlyniadau asesiad athrawon o lefel cyrhaeddiad y disgybl ym mhob targed cyrhaeddiad mewn Saesneg, mathemateg a gwyddoniaeth, a pan fydd disgybl yn dilyn y rhaglen astudio a elwir “Cymraeg”, mewn pob targed cyrhaeddiad mewn Cymraeg. ; ac c yn lle paragraff 3(1) rhodder y canlynol — 1 Canlyniadau asesiad athrawon o lefel cyrhaeddiad disgybl mewn pwnc ym mhob un o'r pynciau perthnasol. . 5 Yn Atodlen 3— a ym mharagraff 1(2) mewnosoder ar ôl y geiriau “mathemateg a gwyddoniaeth,” y geiriau “ac a gyflawnodd bob un o'r lefelau cyrhaeddiad ym mhob targed cyrhaeddiad mewn Saesneg neu, pan fydd disgybl yn dilyn y rhaglen astudio a elwir “Cymraeg”, mewn pob targed cyrhaeddiad mewn Cymraeg,”; b ym mharagraff 2(2) mewnosoder ar ôl y geiriau “pynciau perthnasol” y geiriau “, ac a gyflawnodd bob un o'r lefelau cyrhaeddiad ym mhob targed cyrhaeddiad mewn Saesneg, mathemateg a gwyddoniaeth, a phan fydd disgybl yn dilyn y rhaglen astudio a elwir “Cymraeg”, mewn pob targed cyrhaeddiad mewn Cymraeg,”; ac c ym mharagraff 3 — i yn is-baragraff (2) hepgorer y geiriau “a (lle bo'n gymwys) gan brofion y Cwricwlwm Cenedlaethol a thasgau'r Cwricwlwm Cenedlaethol”; ac ii hepgorer is-baragraffau (5) a (6). 6 Yn Atodlen 4— a ym mharagraff 1(2) mewnosoder ar ôl y geiriau “Mathemateg a Gwyddoniaeth,” y geiriau “ac a gyflawnodd bob un o'r lefelau cyrhaeddiad ym mhob targed cyrhaeddiad mewn Saesneg neu, pan fydd disgybl yn dilyn y rhaglen astudio a elwir “Cymraeg”, mewn pob targed cyrhaeddiad mewn Cymraeg,”; b yn lle paragraff 2(2) rhodder y canlynol — 2 Canrannau'r disgyblion hynny a gyflawnodd bob un o'r lefelau cyrhaeddiad yn y pynciau Cymraeg, Saesneg, mathemateg a gwyddoniaeth ac o ran yr ail gyfnod allweddol yn unig, canrannau'r disgyblion hynny a gyflawnodd bob un o'r lefelau cyrhaeddiad ym mhob targed cyrhaeddiad mewn, Saesneg, mathemateg a gwyddoniaeth a phan fydd y disgybl yn dilyn y rhaglen astudio a elwir “Cymraeg”, mewn pob targed cyrhaeddiad mewn Cymraeg, a ddangoswyd yn ôl penderfyniad asesiad athrawon. ; ac c hepgorer paragraff 2 (5) a (6). Rheoliadau'r Cwricwlwm Cenedlaethol (Trefniadau Asesu Cyfnod Allweddol 2) (Diwygiadau Canlyniadol) (Cymru) 2004 6 Hepgorer rheoliad 3(1)(a) o Reoliadau'r Cwricwlwm Cenedlaethol (Trefniadau Asesu Cyfnod Allweddol 2) (Diwygiadau Canlyniadol) (Cymru) 2004 . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 24 Mai 2005